Vijnanavada

Vijñānavāda (»doctrina del conscientia«), etiam nominate Yogācāra es un schola philosóphic del Buddhismo mahāyāne, fundite in le 4e século de Asaṅga e Vasubandhu.

Le Vijñānavāda sustene un idealismo universal que intérpreta le mundo e le »ser« como idea, spírito, ratión, conscientia. De isto resulta que le mundo phýsic consiste únicamente in le conscientia e non de modo real. Es dicer: Con nostre pensatas e ideationes nós nos construen un mundo fictive que in effecto es un producto del phantasía creative del observator. Toto emane del conscientia, il es pur ›spírito‹ (skt. citta) e non ›real‹. Le  mundo non es plus que un constructión mental, illo es solmente un sonio e assí non existente. Ma non essente es tambén le soniator (le ›yo‹ [›io‹] o le ›ego‹) que de mesmo es un producto de un mundo soniate (immaginate). 

In su doctrina del perceptión (skt. samjñā) le Vijñānavāda sustene que il non son le objectos sensori (óculo, aure, naso etc.) que entran in contacto con objectos exterior e que se manifestan in le conscientia (i.e. le conscientia de vider, audir, oler etc.). Plustosto il son le objectos sensori e le conditiones illusori del conscientia sensori (le óculo e le facultate de vider, le aure e le facultate de audir, le naso e le facultate de oler etc.) que provocan in nos le ideatión de formas, tonos, odoratos etc. Le cerebro non retrata le presumpte mundo objective, ma lo construe. 

Ápud Asanga e Vasubandu le exponentes plus famose del Vijñānavāda son Dignāga (5e/6e século), Sthiramati (6e século), Dharmapāla (6e/7e século) e Dharmakīrti (7e século). In Europa il son George Berkeley (1684-1753) e David Hume (1711-1776) que – sin referentia al Buddhismo – sustenevan símile positiones al doctrina del Vijñānavāda. 

In India non plus existente a partir del 12e século, le Vijñānavāda superviveva in China (hic nominate Fa-hsiang), in Japón (ibi nominate Hossō) e tambén in diverse traditiones del Buddhismo in Tibet (Vajrayāna).
Insímul con le Madhyamaka, le áltere grande schola philosóphic buddhista, le Vijñānavāda es un systema de pensar que influeva de alte grado le Buddhismo del Mahāyāna.

 Litteratura 

Glasenapp, Helmuth von: Die Philosophie der Inder. Stuttgart 1985.
Kalupahana, David J.: The Principles of Buddhist Psychology, Delhi 1992.
Keenan, John: Scripture on the Explication of the Underlying Meaning, Berkeley: Numata Center 2000. 
Kochumuttom, Thomas: A buddhist Doctrine of Experience. A New Translation and Interpretation of the Works of Vasubandhu the Yogacarin, Delhi 1999.
Lusthaus, Dan: Buddhist Phenomenology: A Philosophical Investigation of Yogācāra Buddhism, Routledge 2002.
Nagao Gadjin: Madhyamika and Yogacara – A  Study of Mahayana Philosophies. Albany, 1991. 
Schumann, Hans Wolfgang: Mahāyāna-Buddhismus. München 1990.
Tola, Fernando / Carmon Dragonetti, Carmon: Being As Consciousness – Yogācāra Philosophy of Buddhism, Delhi 2004.
Zotz, Volker: Geschichte der buddhistischen Philosophie. Reinbek 1996.

Categoria:Buddhismo